ᱟᱜᱽᱨᱟ-ᱵᱷᱚᱯᱟᱞ ᱦᱟᱹᱴᱤᱧ

ᱟᱜᱽᱨᱟ-ᱵᱷᱚᱯᱟᱞ ᱦᱟᱹᱴᱤᱧ ᱫᱚ ᱢᱤᱫ ᱨᱮᱞᱣᱮ ᱞᱟᱭᱤᱱ ᱠᱟᱱᱟ ᱡᱟᱦᱟᱸ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱟᱜᱽᱨᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱕᱐᱘ ᱠᱤᱞᱚᱢᱤᱴᱚᱨ (᱓᱑᱖ ᱢᱤᱞ) ᱴᱨᱮᱠ ᱫᱚ ᱫᱤᱞᱞᱤ-ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱟᱨ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱟᱜᱽᱨᱟ-ᱜᱣᱟᱞᱤᱭᱚᱨ ᱞᱟᱭᱤᱱ ᱫᱚ ᱜᱣᱟᱞᱤᱭᱚᱨ ᱨᱤᱱᱤᱡ ᱢᱚᱦᱟᱨᱟᱡᱟ ᱑᱘᱘᱑ ᱥᱟᱞ ᱨᱮᱭ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱟᱨ ᱱᱚᱶᱟ ᱫᱚ ᱥᱤᱱᱫᱷᱤᱭᱟ ᱯᱚᱱᱚᱛ ᱨᱮᱞᱣᱮ ᱵᱮᱱᱟᱣ ᱮᱱᱟ ᱾ ᱤᱱᱰᱤᱭᱟᱱ ᱢᱤᱰᱞᱮᱱᱰ ᱨᱮᱞᱣᱮ ᱑᱘᱘᱙ ᱨᱮ ᱜᱣᱟᱞᱤᱭᱚᱨ-ᱡᱷᱟᱸᱥᱤ ᱞᱟᱭᱤᱱ ᱟᱨ ᱡᱷᱟᱸᱥᱤ-ᱵᱷᱚᱯᱟᱞ ᱞᱟᱭᱤᱱ ᱵᱮᱱᱟᱣ ᱞᱮᱫᱼᱟ ᱾ ᱟᱜᱽᱨᱟ-ᱜᱣᱟᱞᱤᱭᱟᱨ-ᱡᱷᱟᱸᱥᱤ-ᱵᱷᱚᱯᱟᱞ ᱞᱟᱭᱤᱱ ᱟᱜᱽᱨᱟ-ᱜᱣᱟᱞᱤᱭᱚᱨ-ᱡᱷᱟᱸᱥᱤ-ᱵᱷᱚᱯᱟᱞ ᱞᱟᱭᱤᱱ ᱫᱚ ᱑᱙᱒᱙ ᱥᱟᱞ ᱨᱮ ᱫᱤᱞᱞᱤ-ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱵᱮᱱᱟᱣ ᱮᱱᱟ ᱾ 

ᱡᱷᱟᱸᱥᱤ-ᱠᱟᱱᱯᱩᱨ ᱞᱟᱭᱤᱱ ᱫᱚ ᱑᱘᱘᱙ ᱥᱟᱞ ᱨᱮ ᱤᱱᱰᱤᱭᱟᱱ ᱢᱤᱰᱞᱮᱱᱰ ᱨᱮᱞᱣᱮ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾

ᱜᱣᱟᱞᱤᱭᱚᱨ-ᱵᱷᱤᱸᱰ ᱞᱟᱭᱤᱱ ᱫᱚ ᱑᱘᱙᱙ ᱥᱟᱞ ᱨᱮ ᱖᱑᱐ ᱢᱤᱞᱤᱢᱤᱴᱚᱨ (᱒ ᱯᱷᱤᱴ) ᱚᱥᱟᱨ ᱱᱮᱨᱳ-ᱜᱮᱡᱽ ᱞᱟᱭᱤᱱ ᱞᱮᱠᱟᱛᱮ ᱡᱷᱤᱡ ᱞᱮᱱᱟ ᱾ ᱒᱐᱐᱑ ᱨᱮ ᱱᱚᱣᱟ ᱫᱚ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱾

ᱜᱣᱟᱞᱤᱭᱚᱨ-ᱥᱤᱭᱚᱯᱩᱨ ᱞᱟᱭᱤᱱ ᱫᱚ ᱖᱑᱐ ᱢᱤᱞᱤᱢᱤᱴᱚᱨ (᱒ ᱯᱷᱤᱴ) ᱚᱥᱟᱨ ᱱᱮᱨᱳ-ᱜᱮᱡᱽ ᱞᱟᱭᱤᱱ ᱫᱚ ᱑᱙᱐᱔ ᱥᱟᱞ ᱟᱨ ᱑᱙᱐᱙ ᱥᱟᱞ ᱛᱟᱞᱟ ᱨᱮ ᱵᱮᱱᱟᱣ ᱞᱮᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱟᱜᱽᱨᱟ-ᱜᱣᱟᱞᱤᱭᱚᱨ ᱦᱟᱹᱴᱤᱧ ᱫᱚ ᱑᱙᱘᱔-᱘᱕ ᱥᱟᱞ ᱨᱮ, ᱜᱣᱟᱞᱤᱭᱚᱨ-ᱵᱚᱵᱤᱱᱟ ᱦᱟᱹᱴᱤᱧ ᱫᱚ ᱑᱙᱘᱖-᱘᱗ ᱥᱟᱞ ᱨᱮ, ᱵᱚᱵᱤᱱᱟ-ᱵᱚᱨᱮᱛᱷ ᱥᱮᱠᱴᱚᱨ ᱫᱚ ᱑᱙᱘᱗-᱘᱘ ᱥᱟᱞ ᱨᱮ ᱟᱨ ᱵᱚᱨᱮᱴᱷ-ᱵᱷᱚᱯᱟᱞ ᱦᱟᱹᱴᱤᱧ ᱫᱚ ᱑᱙᱘᱘-᱘᱙ ᱥᱟᱞ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱞᱮᱱ ᱛᱟᱦᱮᱸᱫ ᱾ ᱡᱷᱟᱸᱥᱤ-ᱠᱟᱱᱯᱩᱨ ᱪᱟᱸᱜᱟ ᱞᱟᱭᱤᱱ ᱫᱚ ᱒᱐᱑᱓ ᱥᱟᱞ ᱨᱮ ᱤᱞᱮᱠᱴᱨᱤᱠ ᱛᱮᱭᱟᱨ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱤᱞᱮᱠᱴᱨᱤᱠ ᱤᱱᱡᱤᱱ ᱥᱟᱶᱛᱮ ᱪᱟᱹᱞᱩ ᱟᱠᱟᱱᱟ ᱾

ᱥᱯᱤᱰ ᱨᱮᱱᱟᱜ ᱥᱤᱢᱟᱹ
ᱫᱤᱞᱞᱤ-ᱪᱮᱱᱱᱟᱭ ᱥᱮᱱᱴᱨᱟᱞ ᱞᱟᱭᱤᱱ (ᱜᱨᱟᱸᱰ ᱴᱨᱟᱸᱠ ᱰᱟᱦᱟᱨ) ᱫᱚ "ᱜᱨᱩᱯ ᱮ" ᱞᱟᱭᱤᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱖᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱫᱷᱟᱹᱨᱤᱡ ᱛᱮ ᱥᱮᱱᱚᱜᱼᱟ ᱾ ᱵᱤ.ᱡᱤ. ᱪᱟᱸᱜᱟ ᱞᱟᱭᱤᱱ ᱞᱟᱹᱜᱤᱫ ᱛᱮ ᱥᱯᱤᱰ ᱥᱤᱢᱟᱹ ᱫᱚ ᱑᱐᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱢᱮᱱᱟᱜᱼᱟ ᱾

WAP-5 ᱞᱳᱠᱳ ᱦᱚᱛᱮᱛᱮ ᱪᱟᱞᱟᱣ ᱟᱠᱟᱱ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱯᱤᱰ ᱨᱮᱞ ᱵᱷᱚᱯᱟᱞ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ ᱫᱚ ᱱᱚᱣᱟ ᱞᱟᱭᱤᱱ ᱛᱮ ᱥᱮᱱᱚᱜᱼᱟ ᱾ ᱪᱮᱱᱱᱟᱭ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱡᱟᱦᱟᱸ ᱫᱚ ᱗᱗.᱒᱓ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱨᱮᱱᱟᱜ ᱟᱥᱚᱞ ᱥᱮᱵᱟ ᱛᱮ ᱪᱟᱞᱟᱜᱼᱟ ᱾ ᱱᱚᱣᱟ ᱞᱟᱭᱤᱱ ᱵᱮᱵᱷᱟᱨᱟ ᱾

ᱯᱟᱥᱮᱱᱡᱚᱨ ᱞᱟᱲᱟᱣᱱᱟ
ᱟᱜᱽᱨᱟ ᱠᱮᱱᱴ, ᱜᱣᱟᱞᱤᱭᱚᱨ, ᱡᱷᱟᱸᱥᱤ ᱟᱨ ᱵᱷᱚᱯᱟᱞ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱨᱮ ᱢᱮᱱᱟᱜᱼᱟ ᱾

ᱞᱳᱠᱳ ᱥᱮᱰ ᱠᱚ
ᱡᱷᱟᱸᱥᱤ ᱰᱤᱡᱮᱞ ᱞᱳᱠᱳ ᱥᱮᱰ ᱨᱮ ᱑᱒᱕ ᱠᱷᱚᱱ ᱡᱟᱹᱥᱛᱤ ᱞᱳᱠᱳ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ WDM-2, WDM-3A, WDM-3D, WDG-3A, WDS-6, WDG-4 ᱮᱢᱟᱱ ᱾ ᱡᱷᱟᱸᱥᱤ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ ᱨᱮ WAG-5HA/WAG5HB, WAG-7 ᱥᱟᱶᱛᱮ ᱑᱘᱐ ᱠᱷᱚᱱ ᱵᱟᱹᱲᱛᱤ ᱞᱳᱠᱳ ᱢᱮᱱᱟᱜᱼᱟ ᱾ ᱜᱣᱟᱞᱤᱭᱚᱨ ᱮᱱ.ᱡᱤ. ᱰᱤᱡᱮᱞ ᱞᱳᱠᱳ ᱨᱮ ᱱᱤᱰᱤ.ᱮᱢ.᱕ ᱞᱳᱠᱳ ᱢᱮᱱᱟᱜᱼᱟ ᱟᱨ ᱚᱠᱛᱚ ᱨᱮ ᱱᱚᱶᱟ ᱞᱳᱠᱳ ᱫᱚ ᱵᱚᱫᱚᱞᱚᱜᱼᱟ ᱾ ᱫᱷᱳᱣᱞᱯᱩᱨ ᱮᱱ.ᱡᱤ. ᱰᱤᱡᱮᱞ ᱞᱳᱠᱳ ᱥᱮᱰ ᱨᱮ ᱫᱷᱳᱣᱞᱯᱩᱨ-ᱛᱟᱱᱛᱯᱩᱨ/ᱥᱤᱨᱢᱩᱛᱨᱟ ᱦᱟᱹᱴᱤᱧ ᱞᱟᱹᱜᱤᱫ ᱛᱮ ᱵᱮᱵᱷᱟᱨᱚᱜ ᱠᱟᱱ ZDM-3 ᱞᱳᱠᱳᱢᱳᱴᱤᱵᱽ ᱢᱮᱱᱟᱜᱼᱟ ᱾ ᱟᱜᱽᱨᱟ ᱰᱤᱡᱮᱞ ᱞᱳᱠᱳ ᱥᱳᱯ ᱨᱮ WDS-4, WDM-2S ᱞᱳᱠᱳ ᱢᱮᱱᱟᱜᱼᱟ ᱾ ᱱᱚᱣᱟ ᱥᱮᱰ ᱛᱮ ᱡᱷᱟᱸᱥᱤ ᱨᱮᱱᱟᱜ ᱢᱩᱬᱩᱛ ᱮᱱ.ᱥᱤ.ᱟᱨ. ᱥᱴᱮᱥᱚᱱ ᱟᱨ ᱠᱟᱹᱢᱤᱦᱚᱨᱟ ᱨᱮ ᱥᱮᱴᱮᱨᱚᱜ ᱞᱟᱹᱜᱤᱫ ᱦᱚᱲ ᱠᱚᱣᱟᱜ ᱞᱟᱹᱠᱛᱤ ᱠᱚ ᱯᱩᱨᱟᱹᱣ ᱮᱱᱟ ᱾

ᱠᱟᱹᱢᱤᱦᱚᱨᱟ
ᱡᱷᱟᱸᱥᱤ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱟᱹᱢᱤᱦᱚᱨᱟ ᱢᱮᱱᱟᱜᱼᱟ ᱾ ᱵᱷᱚᱯᱟᱞ ᱨᱮ ᱵᱨᱚᱰ ᱜᱮᱡᱽ ᱠᱳᱪ ᱠᱟᱹᱢᱤᱦᱚᱨᱟ ᱨᱮ ᱯᱟᱥᱮᱱᱡᱚᱨ ᱠᱳᱪ ᱨᱮᱱᱟᱜ ᱨᱤᱵᱤᱞᱰᱤᱝ ᱟᱨ ᱚᱵᱷᱚᱨᱦᱟᱞ ᱨᱮᱱᱟᱜ ᱠᱟᱹᱢᱤᱦᱚᱨᱟ ᱦᱟᱛᱟᱣᱟ ᱾ ᱜᱣᱟᱞᱤᱭᱚᱨ ᱠᱚᱪᱤᱝ ᱠᱟᱹᱢᱤᱦᱚᱨᱟ ᱫᱚ ᱱᱮᱨᱳ-ᱜᱮᱡᱽ ᱠᱚᱪ ᱠᱚᱭ ᱦᱟᱛᱟᱣ ᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱟᱜᱽᱨᱟ ᱠᱮᱱᱴ ᱨᱮ ᱴᱨᱮᱱ ᱠᱚ
 ᱜᱣᱟᱞᱤᱭᱚᱨ ᱨᱮ ᱴᱨᱮᱱ ᱠᱚ
 ᱡᱷᱟᱸᱥᱤ ᱨᱮ ᱴᱨᱮᱱ ᱠᱚ
 ᱵᱷᱚᱯᱟᱞ ᱨᱮ ᱴᱨᱮᱱ ᱠᱚ

ᱛᱷᱚᱠ:ᱥᱤᱧᱚᱛ ᱨᱮ ᱕ ᱯᱷᱤᱴ ᱖ ᱤᱸᱪ ᱨᱮᱞᱣᱮ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱞᱟᱭᱤᱱ ᱠᱚ